**Pravilnik filatelistične razstave mladih**

**FIRAMLA 2020**

1. Namen razstave

Filatelistična razstava mladih, FIRAMLA 2020, je državna tekmovalna razstava. Razstava je namenjena spodbujanju interesa za zbiranje znamk in drugega filatelističnega gradiva med mladimi in prikazu stanja mladinske filatelije v Sloveniji.

Razstava bo razdeljena na tekmovalni in ne tekmovalni del.

1. Kraj, čas in organizacija

Razstava bo postavljena v prostorih Delavskega doma Trbovlje, Trg svobode 11 a, v Trbovljah in bo na ogled od srede, 23. septembra, do sobote, 26. septembra 2020.

Pripravljavci razstave so Filatelistično društvo Trbovlje (FDT), Filatelistična zveza Slovenije (FZS) in Pošta Slovenije (PS).

1. Sodelujoči

Na razstavi lahko sodelujejo vsi mladi, ki bodo do konca leta 2020 dopolnili največ 21 let. Razstave se lahko udeležijo ne glede na članstvo v FZS.

Razstavljavci za svojo udeležbo ne plačajo nobene pristojbine.

1. Tekmovalni del razstave

Tekmovalni del razstave bo razdeljen v kategoriji A in B.

V kategorijo A prijavljene razstavne zbirke se bodo ocenjevale po ustreznem pravilniku FIP, razstavne zbirke v kategoriji B pa po posebnih kriterijih, ki so sestavni del tega pravilnika.

* 1. Sodelovanje v kategoriji A

Razstavne zbirke v tem tekmovalnem delu bodo razvrščene po starosti razstavljavcev v naslednje skupine:

* starostna skupina A: do 16 let,
* starostna skupina B: 16, 17 in 18 let,
* starostna skupina C: 19, 20 in 21 let.

Za razvrstitev v posamezno starostno skupino velja starost avtorja, ki jo je/bo dopolnil v letu 2020.

Vse skupinske razstavne zbirke bodo uvrščene v skupino B.

Razstavne zbirke v tem tekmovalnem delu morajo obsegati:

* v starostni skupini A najmanj 24 razstavnih listov,
* v starostnih skupinah B in C najmanj 36 razstavnih listov.

Za sodelovanje v kategoriji A bodo razstavljavci prejeli naslednja priznanja:

* 75 in več točk diplomo veljavnosti zlate medalje,
* 65 do 74 točk diplomo veljavnosti pozlačene medalje,
* 55 do 64 točk diplomo veljavnosti srebrne medalje,
* 50 do 54 točk diplomo veljavnosti posrebrene medalje,
* 45 do 49 točk diplomo veljavnosti bronaste medalje,
* do 45 točk diplomo za sodelovanje.
	1. Sodelovanje v kategoriji B

Razstavna zbirka v kategoriji B je lahko izdelek posameznika ali skupine. Število sodelujočih v skupini ni omejeno.

Razstavne zbirke v kategoriji B lahko obsegajo od 24 do 60 razstavnih listov.

Razstavne zbirke v kategoriji B se bodo ocenjevale po naslednjih kriterijih:

* obseg (število vitrin) 15 točk
* izvirnost ideje 10 točk
* obdelava in razvoj teme 40 točk
* korektnost izbranega gradiva 15 točk
* prikaz 20 točk

Za sodelovanje v kategoriji B bodo razstavljavci prejeli naslednja priznanja:

* 75 in več točk pozlačeno priznanje
* 65 do 74 točk srebrno priznanje
* 55 do 64 točk posrebreno priznanje
* 45 do 54 točk bronasto priznanje
* do 45 točk diplomo
1. Ocenjevanje

Eksponate v tekmovalnem delu bo ocenjevala žirija, sestavljena iz sodnikov, akreditiranih pri FZS. Odločitve žirije so dokončne.

Žirija lahko dodeli posameznim eksponatom tudi posebne nagrade.

1. Ne tekmovalni del razstave

V netekmovalnem delu razstave lahko sodelujejo mladi, ki ne želijo tekmovati. Sodelujejo lahko z individualnim ali skupinskim eksponatom. Eksponat mora ustrezati kriterijem iz točke 7.

Vsi razstavljavci v netekmovalnem delu razstave bodo dobili diplomo za sodelovanje.

1. Velikost eksponatov

Vsi eksponati morajo biti pripravljeni na razstavnih listih formata A4 ali standardnega razstavnega formata (27 x 29,5 cm). Pripravljeni so lahko tudi na listih formata A3 v ležečem položaju, ali na listih »kvadratnega« formata 31 x 29 cm. Vsi razstavni listi morajo biti v prozornih zaščitnih srajčkah in na zadnji strani oštevilčeni.

Vsaka vitrina sprejme 12 razstavnih listov A4; eksponat mora vsebovati tako število listov A4, ki je mnogokratnik števila 12, ali ustrezno število listov drugega formata.

1. Posebno tekmovanje

V okviru razstave bo izvedeno tudi posebno tekmovanje eksponatov z vnaprej določenim naslovom (témo) in obsegom eksponata. Za razstavo FIRAMLA 2020 je določen naslov *Od pošiljatelja do naslovnika.* Eksponat mora obsegati 24 listov formata A4 ali ustrezno število listov drugega formata.

Eksponati v posebnem tekmovanju se bodo ocenjevali po naslednjih kriterijih:

|  |  |
| --- | --- |
| Kriterij | št. točk |
| Strukturiranost načrta | **15** |
| Izvirnost zgodbe | **10** |
| Obdelava in razvoj teme | **40** |
| Korektnost izbranega gradiva | **15** |
| Prikaz | **20** |
| Predstavitev (zagovor) | **50** |
| **SKUPAJ** | **150** |

Ocenjevalna žirija bo v tem posebnem tekmovanju razglasila vrstni red ocenjenih eksponatov, ne bo pa razglašala medalj ali drugih priznanj.

1. Prijave, dostava in vračanje

Vse razstavne zbirke (tekmovalne in ne tekmovalne) morajo biti prijavljeni komisarju razstave najpozneje do 30. avgusta 2020. Pripravljalni odbor ima pravico eksponat zavrniti brez posebne razlage. O sprejemu razstavne zbirke na razstavo bodo razstavljavci obveščeni najpozneje do 12. septembra 2020.

Razstavne zbirke, ki bodo sprejete, morajo biti pri pripravljalnem odboru ali komisarju razstave najpozneje do 21. septembra 2020, če bodo prispele po pošti. Če jih bo razstavljavec prinesel osebno (ali preko svojega zastopnika), morajo biti na razstavišču najpozneje do 23. septembra 2020, do 10. ure. Za osebno dostavo eksponata se mora razstavljavec predhodno dogovoriti s komisarjem razstave.

Stroške dostave eksponata nosi razstavljavec, stroške vračanja eksponata (če se ta vrača po pošti) pa pripravljalni odbor. Razstavljavec ali njegov zastopnik bosta lahko prevzela eksponat osebno najkasneje dve uri po zaprtju razstave.

1. Obveznosti in pravice razstavljavcev

Vsak razstavljavec je dolžan sprejeti eksponat pravočasno dostaviti pripravljalnemu odboru ali komisarju razstave.

Vsak razstavljavec ima pravico do Kataloga razstave in Biltena 2 z rezultati ocenjevanja.

1. Dodatno določilo

Pripravljalni odbor si pridržuje pravico do morebitnih sprememb ali dopolnitev teh pravil.

Odločitve pripravljalnega odbora skupaj z delegatom FZS so dokončne.

1. Naslovi

|  |  |  |
| --- | --- | --- |
| *Pripravljalni odbor:*Filatelistično društvo Trbovljep. p. 921420 Trbovljefd.trbovlje@gmail.com | *Komisar razstave:*Bojan BračičStantetova ulica 62000 Maribortel.: 041 410 398bojan.bracic@triera.net | *Delegat FZS:*Veni FerantUlica FlorjanaPohlina 23310 Žalecveni.ferant@gmail.com |